CELEX: 31982D0827
Language: el
Date: 1982-11-24 00:00:00
Title: 82/827/EOK: Απόφαση τής Επιτροπής τής 24ης Νοεμβρίου 1982 περί ορισμένων προστατευτικών μέτρων κατά τής κλασικής πανώλης τών χοίρων

Avis juridique important

|

31982D0827

82/827/EOK: Απόφαση τής Επιτροπής τής 24ης Νοεμβρίου 1982 περί ορισμένων προστατευτικών μέτρων κατά τής κλασικής πανώλης τών χοίρων  

Επίσημη Εφημερίδα αριθ. L 347 της 07/12/1982 σ. 0025 - 0025

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Νοεμβρίου 1982  περί ορισμένων προστατευτικών μέτρων κατά της κλασικής πανώλης των χοίρων  (82/827/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 82/61/ΕΟΚ (2), και ιδίως το άρθρο 9,  Εκτιμώντας:  ότι εκδηλώθηκε επιζωοτία σε οριοθετημένο τμήμα της επικράτειας των Κάτω Χωρών· ότι η επιζωοτία αυτή είναι επικίνδυνης φύσεως για τη μίσθωση ζώων των άλλων Κρατών μελών, λόγω του σημαντικού όγκου των συναλλαγών των ζώντων ζώων·  ότι πρέπει, κατά συνέπεια, να υιοθετήσουν τα άλλα Κράτη μέλη κατάλληλα μέτρα, για να εξασφαλισθεί η προστασία τους, μέχρι του χρόνου του απαραίτητου για την εξουδετέρωση αυτής της επιζωοτίας·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα Κράτη μέλη απαγορεύουν την είσοδο στην επικράτειά τους ζώντων χοίρων προελεύσεως των ακόλουθων μερών της επικράτειας του βόρειου Brabant των Κάτω Χωρών, που οριοθετούνται ως εξής:  - κοινότητα του Bergeyk: εθνική οδός 69 των συνόρων με το Βέλγιο μέχρι την περιοχή του Maay· από το Maay από την εθνική οδό 69 στην ένωσή του με το Burgemeester Aartslaan, και εν συνεχεία με Burgermeester Magneestraat, και εν συνεχεία με το Hof tot Eerselse Dijk· από το Eerselse Dijk στην ένωσή του με το Stokkelen. Κοινότητα Eersel: από Stokkelen σε Hazenstraat: από Hazenstraat η επαρχιακή οδός S 18· από την επαρχιακή οδό S 18 στην επαρχιακή οδό S 17· η επαρχιακή οδός S 17·  - κοινότητα του Hoogeloon: επαρχιακή οδός S 17·  - κοινότητα του Bladel Netesel: επαρχιακή οδός S 17 μέχρι Sniederslaan· Sniederslaan μέχρι Markt· Markt, λεωφόρος Ευρώπης που συνεχίζει σε Neterselse που συνεχίζει από Muiler και από Blikker μέχρι Ley·  - κοινότητα του Hooge και Lage Mierde: από Ley που συνεχίζει σε Neterselse Dijk μέχρι Kemperbaan· Kemperbaan·  - κοινότητα του Hilvarenbeek: Kemperbaan που συνεχίζει σε Lage Mierdseweg και σε Geldersstraat· Brijthof· Paardenstraat μέχρι Doelerstraat· Doelerstraat που συνεχίζει σε Tilbrugseweg μέχρι Goirlese Dijk· Goirlese Dijk που συνεχίζει σε Beeksedijk·  - κοινότητα του Goirle· Beeksedijk μέχρι Kerkstraat· Kerkstraat που συνεχίζει σε Bergstraat και εν συνεχεία καθ' οδόν του Poppelse μέχρι τα βελγικά σύνορα. Βελγικά σύνορα·  - κοινότητα του Hilvarenbeek: βελγικά σύνορα·  - κοινότητα του Hooge στο Lage Mierde: βελγικά σύνορα·  - κοινότητα του Reusel: βελγικά σύνορα·  - κοινότητα του Bergeyk: βελγικά σύνορα·  - κοινότητα του Luyksgestel: βελγικά σύνορα.  Άρθρο 2  Το υγειονομικό πιστοποιητικό, που προβλέπεται από την οδηγία 64/432/ΕΟΚ του Συμβουλίου και συνοδεύει τους χοίρους που εξάγονται από τις Κάτω Χώρες, πρέπει να συμπληρώνεται με την ακόλουθη μνεία: «Ζώα σύμφωνα με την απόφαση της Επιτροπής της 24ης Νοεμβρίου 1982».  Άρθρο 3  Η Επιτροπή παρακολουθεί την εξέλιξη της καταστάσεως και η παρούσα απόφαση θα τροποποιηθεί ενδεχομένως σε συνάρτηση με αυτή την εξέλιξη.  Άρθρο 4  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 24 Νοεμβρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 29 της 6. 2. 1982, σ. 13.